JohanHeinsen/ENO huggingface dataset:
Viborger Samler, 1848-09-18
(Forlangte Jndrykkelser.) Naar Hr. Rector Olsen i dette Blads Nr. 154 beskylder mig for at ville besnakke Bonden og lede ham efter min Hensigt, fordi jeg har gjort opmærksom paa det Ugrundede og Skadelige i at opfordre Bondestanden til af sin egen Midte ikke at vælge Deputerede til den forestaaende Rigsforsamling, da har han vist neppe betænkt, at denne Beskyldning, der forudsætter en mindre god Hensigt, med større Føie rammer den, der, maaskee ikke tilfulde bekjendt med den jydske Bondes gode Egenskaber, vil gjøre ham viis paa, at han ikke skal vælge af sin egen Stand; end den, der overbeviist om, at der gives dygtige Folk i Bondestanden, anseer disses Valg for gavnligt og nødvendigt. Naar Hr. Rectoren dernæst vil giøre Frygten for et republikansk Parti latterlig og til et Beviis paa Uvidenhed om de forskjellige Partier, da forekommer disse Yttringer mig ligesaa besynderlige, som vilde man sige: at Frygt for Pesten, der raser paa Landets Grændser, og begynder at vise sig inden for samme, er latterlig og et Beviis paa Uvidenhed om de forskjellige Sygdomme. Men det Besynderligste er dog dette, at Hr. Rectoren selv antager Tilværelsen af et republikansk Parti, i det han yttrer: at der findes Enkelte, som kunde have Lyst til at efterligne Franskmændene i Afskaffelsen af Kongeværdigheden - Enkelte udgjøre og et Parti, det have Slesvigholsteenerne viist) - og at det Parti, der holder sine Møder i Hippodromen, er i sine Meninger kommen til den største Yderlighed, som hidtil har viist sig offentlig her i Landet. Denne Yderlighed, der bestaaer i et Oprør vækkende Skrift af et af Partiets Medlemmer og i et Program bygget paa republikanske Principer, er som det første Skridt af dette Parti imidlertid forekommet denne Egns hæderlige og danskfindede Mænd at være af saa farlig Natur, at de, frygtende for dets næste Skridt, samlede sig i Viborg sidste 9de September forat modarbeide den republikanske Mand, der lyser frem af dets Færd og gave en Erklæring, der vil finde Gienklang over al Danmark, en Erklæring, hvis andet Punct ret er talt ud af danske Hjerter og bør skrives med gyldne Bogstaver over Rigsforsamlingens Sal. At der gives et Parti, der, som Hr. Rectoren mener, ønsker den gamle Skriver, Fuldmægtig - og saa videre opad – Myndighed tilbage, kan jo ikke godt være anderledes, men dette Parti er en gammel, svindsotig Olding, der staaer med den ene Fod i Graven og som ikke vil overleve den første Rigsforsamling.
Viborger Samler, 1848-09-18
Da jeg arbeider til det samme Maal, som Hr. Rector Olsen, og vistnok med ringere Kræfter men sikkert med ligesaa god Villie søger at fremme Fædrelandets Held, vil han, saa haaber jeg, ikke tage mig disse bemærkninger ilde op. H. Et Par Ord til Sallings Vælgere.
Viborger Samler, 1848-09-18
Fra paalidelig Kilde erfares nu, at Kammerherre Bretton vil stille sig som Valgandidat for Salling til den forestaaende, Rigsforsamling. Hidtil havde vi næppe troet, at Kammerherren vilde stille sig; men da dette har bekræftet sig, maa vi tillade os nogle bemærkninger desangaaende. At Bretton er anmodet om at stille sig, betvivle vi ikke, men Enhver veed vist ogsaa, af hvem han er opfordret dertil – vor forrige Stænderdeputerede. Naar vi nu betænker Sidstnævntes Jndflydelse paa vælgerne angaaende sig selv, hvormeget mere maa vi da ikke befrygte hans Virksomhed for en Anden. Skjøndt vi i Førstningen ikke ændsede hans Anbefalinger ved Dyrskuet i Vium den 28de Juli, – synes vi dog ikke at kunne være rolige Tilskuere nu da Sagen synes at blive til Alvor; thi Enhver, der i Virkeligheden kjender Kammerherre Bretton, øn ster vist ikke at den tilkommende Rigsdag skulde komme til at bestaae af Mænd med hans politiske Anskuelser. Ligesaalidet som vi hylde Hipodrom-Forsamlingens Virksomhed og overdrevne Friheds-Principer, ligesaalidet ere vi Tilhængere af den gamle aristocratiske og despotiske Autoritets=Myndighed, og ved at tænke derpaa, maae vi vilkaarlig udbryde: Gud fri os fra Alt det som Ondt er. – Paa Grund heraf og for saavidt mueligt at tilveiebringe Enighed i Valget, saa indbydes herved alle Sallings Vælgere til et Møde hos Hr. C. Bøstrup i Skive 3 Timer for det egentlige Valg skal foregaae. Nogle Vælgere.
Viborger Samler, 1848-09-18
J det Møde, som afholdtes i Stænderhuset i Viborg den 9de d. M., hvortil undertegnede Comitee for den fædrelandske Association for Viborg By og Omegn, havde i Viborg Stiftstidende indbudet Mænd fra By og Land, foretoges Afstemningen over ethvert af de i den af Forsamlingen afgivne Erklæring indeholdte 3 Punkter, paa følgende Maade, hvis Berettigelse fulgte af den foregaaende Discussion, hvori ingen Jndvendinger imod Realiteten vare fremkomne, men kun nogle Bemærkninger om Formen, der dog frafaldtes. Den af Forsamlingen antagne Dirigent, Rector Olsen, spurgte Forsamlingen, om den i Henhold til det Foregaaende kunde betragtes som enig i vedkommende Punkt efter den forelæste og discuterede Concept. Dette begaedes af nogle Stemmer. – Dirigenten spurgte derpaa Forsamlingen: om Nogen af de Tilstedeværende ønskede Afstemning. Jngen yttrede noget Ønske derom. - Endelig spurgte Dirigenten Forsamlingen: om det omhandlede Punkt kunde betragtes som eenstemmig antaget af Forsamlingen og om Nogen havde Noget derimod. Herimod yttredes ingen Jndvending og Resultatet blev saaledes i Forsamlingens Paahør dicteret og nedskrevet. Dette vil være tilstrækkeligt til at oplyse det Skjæve i den Relation, der læses i Aalborg Stiftstidende Nr. 207. Den der har været personlig tilstede i Mødet og fra hvis Misfornøielse ved Forhandlingens Resultater den urigtige Beretning er fremgaaet, maa forsvare, hvorfor han har tiet i Forsamlingen, da det stod til ham, som til alle Tilstedeværende, at faae enhver Tvivl om Meningernes numeriske Forhold hævet. Jøvrigt skulle vi ikke indlade os paa at oplyse de flere factiske Krigtigheder, som Beretningen i Aalb. Av. indeholder – saasom at medundertegnede Bruun og Bregendahl skulle have udtalt sig imod Brugen af Ordet "Fordring i den offentliggjorte vedtagne Erklærings Jndledning - og vi behøve kunat henvise til den af os foreslaaede og af Forsamlingen vedtagne Erklæring, forat det maa være indlysende, hvad og utvivlsom fremgik af Forhandlingerne, at Sigtelsen for nogen reactionair eller antidemocratisk Tendents her er aldeles ubeføiet. Viborg, den 16de September 1848. C. Bahnson. G. Boye. Bregendahl. M. P. Bruun. P. W. Bruun. Buch. S. Buchwaldt. S. Hagemann. C. M. Jespersen. F. C. Olsen. Qvistgaard. W. Ussing, A. S. Wesenberg.
Viborger Samler, 1848-09-18
AVERTISSEMENTS. Herved tillade vi os at indbyde vore Medborgere, og navnlig Vælgerne i det af Viborg Kjøbstad samt Fiends og Hindborg Herreder, bestaaende Valgdistrict, til et offentligt Møde paa Stænderhuset i Viborg Løverdagen den 23de September førstk. Kl. 1, hvor da først en almindelig Discussion vil finde Sted om de vigtigste constitutionelle Principer, og derefter Prøvevalg vil blive foretaget for det ovennævnte District. Comiteen for den fædrelandske Association for Viborg og Omegn, d. 16de Septbr. 1848.
Viborger Samler, 1848-09-18
5te Valgdistrict. Flere vælgere af dette District ere komne overeens om at afholde et forberedende Møde i Løvel Brohuus Mandagen den 25de Dennes, Formiddag Kl. 11, og man tillader sig derfor at indbyde de af Districtets øvrige Vælgere som maatte ønske at deeltage i dette Møde.
Viborger Samler, 1848-09-18
Præsteconventet for Jylland, holder Møde i Viborg den 4de og 5te October d. A.
Viborger Samler, 1848-09-18
Forhandlingerne, som begynde første Dag Kl. 9 Formiddag i Bispegaarden, ville især angaae den danske Kirkes fremtidige Forfatning. Vigtigheden af denne Sags Behandling forinden Rigsdagen opfordrer til et talrigt Møde. Brande, den 11te Septbr. 1848. L. Blædel, d. A. Formand. At Regulativet for Kongerigets 19 Amters Jnddeeling i Valgdistricter med Hensyn til den forestaaende Rigsforsamling, fra Tirsdagen den 19de d. M. og indtil videre, er fremlagt til Eftersyn paa Raadstuen hver Dag fra Kl. 10 Formiddag til Kl. 5 Eftermiddag, bliver herved i Henhold til Justitsministeriets Circulaire af 12te September d. A. bekjendtgjort. Communalbestyrelsen for Viborg Kjøbstad, den 17de September 1848. At Restancellisten over resterende Commune-Skatter og Afgifter for 1ste Halvaar 1848 er mig tilstillet fra Amtet forsynet med Approbation til Jnddrivelse ved Udpantning, det meddeles herved til Efterretning for Restanterne med Tilføiende, at Udpantningen vil tage sin Begyndelse den 28de d. M. Byefogedcontoiret i Viborg, den 13de Septbr. 1848. Chr. Koefoed.
Viborger Samler, 1848-09-18
Viborg Klub. Løverdagen den 23de September, Kl. 7, afholdes i Viborg Klub en Generalforsamling, paa hvilken Directionen forelægger et Udkast til Lovene for det nye Klubselskab.
Viborger Samler, 1848-09-18
At Fjends Nørlyng Herreders Contoir idag er flyttet til Hr. Farver Buchs Gaard i Vestergade, bringes herved til almindelig Kundskab. Viborg, den 13de September 1848. B. H. Borgen.
Viborger Samler, 1848-09-18
Dampskibsfart. fra Hjerting til London. Saafremt der forinden den 22de Ds. bliver anmeldt et tilstrækkeligt Antal Kreaturer og Varer hos mig til Afskibning til London, vil endnu en Dampbaad (rimeligviis den Sidste i Aar) anløbe Hjerting for at indtage Ladning. og ankomme hertil den 8de October. I Henhold hertil anmoder jeg Alle, som ønske at forsende Vare eller Kreatur med Dampbaaden, om snarest mueligt, senest forinden den 22de Ds, at anmelde det hos mig, da allerede den halve Ladning er tegnet. Hjerting, den 10de Septbr. 1848. A. J. Møller. Agent for Dampbaaden.
Viborger Samler, 1848-09-18
J den offentliggjorte Extract af Viborg Amtsraads Forhandlinger ved dets Møde den 1ste August d. A. findes anført, at jeg (som er født udenfor den værnepligtige Stand i Aaret 1824) uagtet Tilsigelse udeblev fra Mødet paa Amtshuuset. hvoraf fulgte, at den ifølge Justitsministeriets Circulaire af 4de Juli fra vedkommende Sogneforstanderskab til Amtet indsendte Anmeldelse ikke blev forsynet med fornøden Paategning.
Viborger Samler, 1848-09-18
J Anledning heraf maa jeg tillade mig at bemærke, at jeg blev tilsagt at møde, forsaavidt jeg var værnepligtig født hvorimod jeg fritoges, hvis det Modsatte maatte være Tilfældet; Herredsfogden skulde da desangaaende have Oplysning. Uheldigviis kom denne maaskee ikke betids nok, da den, paa Grund af at jeg havde været fraværende i nogle Dage, først kunde gives paa den til Mødet bestemte Dag. Veirum Skole, den 14de Septbr. 1848. A. S. Albech. Paa Ulstrup Brænderie, kan først i October modtages circa 50 Kreaturer paa Bærme; Stalden kan faaes samlet eller enkelte Baase. Man henvender sig til Forpagter Ramsing sammesteds.
Viborger Samler, 1848-09-18
Til Braarup Marked den 20de September, anbefaler sig Parykmager Johnsen fra Randers, med de til hans Fag henhørende Arbeider, og modtager Bestillinger. Han er at træffe i Ans Kroe.
Viborger Samler, 1848-09-18
Skifte-Jndkaldelse. Torsdagen den 12te October førstkommende, Formiddag Kl. bliver paa Byfogedcontoiret i Nibe afholdt en Skiftesamling i Fisker Thomas Nielsens afdøde Enke Mariane Jensdatters Boe af Nibe. Hvilket herved bekjendtgjøres i Henhold til Placaten af 21de April 1824. Nibe, den 14de September 1818. Lynge.
Viborger Samler, 1848-09-18
Auction. Onsdagen den 20de September næstkommende, Kl. 8 Formiddag, bliver ved offentlig Auction bortsolgt det Boet efter afgangne Pastor emeritus Hjerm og senere afdøde Enke tilhørende, i denne Kjøbstads Slotsgade, Nr. 27 Litr. C. beliggende Sted, bestaaende af 7 Fag Huus med Grund, Brønd og Have af Grundtaxt 6 Rbd. 61 s. Sølv, og er Bygningens Assurancesum 1040 Rbd. Samme Dag, efterat den faste Eiendom er solgt, vil blive forauctioneret det bemeldte Boe tilhørende gode og solide Løsøre, bestaaende af Sophaer, Stole, Borde, Sengesteder, Commoder, Speile, Dækketøi, Sengeklæder, Linned, Sølvtøi, Porcellain, Kjøkkentøi m. m. m. Auctionen afholdes i Stervbostedet og ere Conditioner og Adkomstdocumenterne paa den faste Eiendom forinden Auctionen til Eftersyn her paa Contoiret. Thi indbydes Lysthavende. Skive Byfoged-Contoir, den 19de August 1848. Willemods.
Viborger Samler, 1848-09-18
Torsdagen den 21de September førstkommende, Formiddag Kl. 10, bliver paa Vagtpladsen i Graven afholdt Auction over udpantet Gods, hvoriblandt nogle gamle Bygningsmaterialier med Mere, mod Betaling ved Hammerslaget. Viborg Byefogedcontoir, den 16de September 1848. Chr. Koefoed. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-09-19
Susto-Tidende. Vibore, Forsendes med Brevposten i Danmark og Hertugdømmerne. Tirsdagen den 19 September 1848. Nr. 163. 76 Aarg.
Viborger Samler, 1848-09-19
Udenlandske Efterretninger. Tydskland. Düsseld. Zeit. melder fra Frankfurt, at der den 9de Septbr. circulerede i denne Stad foruroliggende Rygter om Udviklingen og Opløsningen af den nuværende Ministercrisis, ja at Rygter endog tillægge Rigsforstander Johan den Plan at nedlægge sit høie Embede. – Nyere Efterretninger fra Frankfurt af 11te Septbr. melde, at den sandsynligste Ministercombination er den, at det aftraadte Ministerium igjen indtager sin Plads, naar Forsamlingen ved Afstemningen om Antagelsen af Vaabenstilstanden tager sit den 5te Septbr. afgivne Votum tilbage. At Rigsdagen antager Vaabenstilstanden, er utvivlsomt.
Viborger Samler, 1848-09-19
Efterretninger fra Berlin af 14de Septbr. melde, at den hidtilværende Krigsminister v. Schreckenstein har overtaget Commanden over det tredie Armeecorps, hvis Generalcommando opholder sig for Tiden i Frankfurt an der Oder. Generalcommanden skal nu forlægges til Berlin. Jtalien. Breve fra Neapel til Marseille melde, at 12,000 Neapolitanere, transporterede paa 9 Dampskibe, ere landede ved Messina; en Fegtning har fundet Sted, og Sicilianerne skulle have seiret. Under Kampen blev en engelsk Dampfregat "Gladiator truffet af en Bombe, der dræbte en Matros. Den engelske og franske Escadre udviste under Kampen en streng Neutralitet. Efter en anden Beretning skulle Schweizerregimenterne derimod have bemægtiget sig det af Jnsurgenterne forsvarede Citadel ved Messina.
Viborger Samler, 1848-09-19
Efter Breve fra Livorno af 5te Septbr. er Staden, barricaderet og i Folkets Magt. Dog er Stadens Citadeel endnu i Troppernes Besiddelse. Storhertugen har en Proclamation opfordret Borgervæbningen til energisk at medvirke til Undertrykkelsen af Anarchiet i Livorno.
Viborger Samler, 1848-09-19
Jndenlandske Efterretninger. Til at udarbeide et Udkast til almindelig Værnepligt er der nedsat en Commission, bestaaende af Generalprocureur Algreen-Ussing, Capitainerne Müllen og Diedrichsen og Jnstitsraad Lunn. (Flopst.)
Viborger Samler, 1848-09-19
Da der haves Grund til at antage, at endeel tidligere for Krigsministeriet anmeldte frivillige Gaver af Victualier og Klædningsstykker til Armeen endnu beroe hos Giverne til Aflevering paa nærmere Anfordring, tildeels paa Grund af, at det ikke for alle Giverne nøiagtigt kan udfindes hvor de opholde sig eller hvorhen Breve til dem skulle adresseres, anmodes de, hos hvem slige Gaver endnu maatte beroe, om at foranstalte disse, forsaavidt de bestaae af linnede og uldne Sager eller Fodtøi, afleverede til et af de militaire Depoter i Kjøbenhavn, Odense eller Horsens, hvorhos en Anmeldelse om det saaledes Afleverede bedes indsendt til Krigsministeriet; Victualier, angaaende hvilke der muligen ikke maatte være taget Disposition, bedes paany anmeldte med tydelig Opgivelse af Adressen. Med Hensyn til frivilligt stillede Heste anmodes Giverne om skriftligen til "Directionen for Armeens Materiale i Kjøbenhavn at anmelde, og slige endnu henstaae hos dem uden at være afleverede til nogen militair Autoritet. Efter befaling W. O. W. Lehmann, Adjutant hos Krigsministeren.
Viborger Samler, 1848-09-19
Efterretningerne fra St. Croix og St. Thomas, der gaae til Midten af August Maaned, ere forsaavidt beroligende, som de fleste af Negerne ere vendte tilbage til Arbeide paa Plantagerne; dog ville de nødigt arbeide fulde fem Dage, som tidligere, og Arbeidet gaaer ikke saa rask fra Haanden. Den nye Organisation, som Enhver indseer maa indtræde, imødesees med Længsel; størst Energi udvikler Bestyrelsen paa St. Thomas og St. Jan. Den spanske Hjelp er for endeel sendt tilbage til Portorico. - Ogsaa paa St. Eustacius (hollandsk Øe, ikke langt fra de danske), havde Negerne reist sig. (Bl. Td.)
Viborger Samler, 1848-09-19
Prof. Heiberg har erklæret sig som Forfatter til Lystspillet "Valgerda, idet han har optaget det i den nye Udgave af sine samlede Værker, i det nylig udkomne fjerde (Berl. Td.) Bind af disse.
Viborger Samler, 1848-09-19
Et Par Curiositeter fra den nyeste Tid er: 1) at den tydske Jndustri allerede begynder at speculere i Vaabenstilstanden. Fra en tydsk Fabrikstad skal være ankommen en Mængde trykte Lommetørklæder med et billede af den tappre Landsoldat; og 2) at omtrent 200 holsteenske Piger have anmeldt sig for den provisoriske Regjering som svangre, deels ved preussiske deels ved Centralsoldater. De høihjertede Landesfædre skulle have svaret, at de kunne være ganske ubekymrede, deres Børn ville blive forsørgede og opdragne paa Statens Regning, og de selv betragtede, som de, der have gjort sig velfortjente af Fædrelandet." (Kbhvnsp.)
Viborger Samler, 1848-09-19
Slagelse, den 14de Septbr. Jgaar Aftes skeete den forfærdelige Ulykke, at en Smedesvend ved Vaadeskud dræbte en Pige, idet han nemlig i den Tro, at Geværet ikke var ladet, i Spøg lagde an og affyrede det paa hende. Truffen i Halsen styrtede den ulykkelige Pige død til Jorden. (Slag. Av.)
Viborger Samler, 1848-09-19
Svendborg, den 16de Septbr. Efter Forlydende ankom i Gaar Ordre til det svenske Hovedqvarteer, at Vestgothas og Elfsborgs Jnfanteri-Regimenter foreløbig forblive heri Fyen, hvorimod Skaraborg og Vestøthadals Regimenter i disse Dage skulle indskibes i Nyborg. Hs. Excellence Grev Løvenhielm afgaaer i Morgen herfra med Dampskibet "Skirner. De tilbageblivende Tropper stilles under Generalmajor Dalstrøms Commando og Hovedqvarteret forlægges til Broholm. - Det i Søndags herfra Egnen afgaaede svenske Husar-Regiment skal i Sjælland, have faaet Contra-Ordre og cantonerer efter Forlydende ved Korsør. - Om det herværende Gøtha=Artilleries Afreise vides intet Bestemt. (Svendb. Av.)
Viborger Samler, 1848-09-19
Thisted, den 16de September. J Mandags indtraf i Worupøer her i Amtet den Ulykke, at et vanvittigt Menneske dræbte et Barn. En Kone, som var gift og boede der, havde i flere Aar havt sin sindssvage Broder i Huset, uden at denne dog yttrede Tegn paa Skadefrohed.
Viborger Samler, 1848-09-19
J Mandags Aftes gik hun ud i Kjøkkenet, medens hendes 6 Maaneders Barn var inde i Stuen tilligemed Broderen. Pludselig hører Moderen en Lyd, som om man slog med noget inde i Stuen, og da hun kom ind, saae hun den vanvittige Broder, der stod med et Stykke Fjel og slog Barnet i Hovedet. Det var allerede saaledes mishandlet, at det var uden Bevidsthed, og døde 2 Timer efter. Det gale menneske har ikke kundet eller villet afgive nogen Forklaring om Grunden til hans Handle(Thist. Av.) maade.
Viborger Samler, 1848-09-19
J Nr. 155 af Rand. Av." findes indrykket Hr. 18 Ultimatum i den mellem ham og Procurator Jespersen, førte Controvers. (Da vi troe at imødekomme vore Læseres Ønske ved ikke at regalere disse med mere heraf, have vi undladt at optage Forannævnte.)
Viborger Samler, 1848-09-19
Agger Kanals Skibsliste. Indgaaede den 12te Septbr.: M. A. Frost fra Christiansand til Thisted. Den 13de: C. P. Hansgaard fra dito til Krik, S. Amundsen fra Grimstad til Thisted, P. Johnsen fra dito til Skive, C. B. Pedersen fra Østerriisøer til Struer, N. C. Jacobsen fra dito til dito. Alle med Trælast. Døde. Kjøbenhavn: Enkefrue Etatsraadinde Jacobine Louise, Bojesen, f. Bojesen; Procurator Peter David la Cour af Svendborg, 60 Aar (død paa Frederiks Hospital); Jda Clausen, 17 Aar; Frantz Emanuel Petersen, 26 Aar; Lene Thielmann, f. Meyer, 49 Aar; Enken Dorthea Holm, f. Møller, 76 Aar. Birthe Kirstine Lynge, 72 Aar; Johanne Marie Poss, f. Holm; Thora Caroline Cathrine Johansen, f. Schmidt, 27 Aar; Maria Sophia Sørensen, f. Müller; Adolphine Maria Mossmann, 15 Aar; Kirstine Petersen Reensløv, f. Michaelsen; Anna Johanne Würtzner, f. Ziegler, 49 Aar; forhenværende Høker Simon R. From, 63 Aar. - Vordingborg: Frederikke Elisabeth Theresia Andersen, 73 Aar. - Nestved: Bagermester Johan Lorenz Kyhn, 71 Aar. - Ribe: Frederikke Bolette Juel, f. Petersen, 51 Aar. - Lazarethet paa Augustenborg: Jens Jsaaksen, 17 Aar. (Han blev haardt saaret ombord i Najaden", under Affairen ved Holnis den 17de August). - Gravensteen: Forhenværende Besidder af Teglværket Reenberg, Agent og Dannebrogsmand Hans Henrich Dithmer, 69 Aar. Hvad er en Constitution? Af Rector F. C. Olsen. III.
Viborger Samler, 1848-09-19
J den constitutionelle Stat har Kongen den udøvende Magt, det vil sige, han besørger Statens Forvaltning udført ved Embedsmændene, ligesom han og lader Gudstjenesten besørge og Tilsynet med den føre. Han udnævner Embedsmændene og kan tildeels afsætte dem, f. Ex. Ministrene, medens de dog i Almindelighed nyde den Sikkerhed, at de ikke kunne afsættes uden efter Lov og Dom (ligesom hidtil hos os).Men Kongen har endnu en anden Magt overfor Folkets lovgivende Forsamling, som giør, at han ikke kan føle sig dens Beslutninger ubetinget undergiven. Han kan nemlig nægte at antage dem, hvorved de blive ugyldige. Denne Magt kan enten være uindskrænket, og Kongen har da det absolute Veto (Veto betyder: jeg forbyder); eller indskrænket, som i Norge, hvor Kongen to Gange kan nægte sit Samtykke til en Beslutning, der er tagen af to forskjellige lovgivende Forsamlinger, men naar den tages af en tredie Forsamling, skal den staae ved Magt ligesaafuldt, som om den var antaget af Kongen. J saa Tilfælde har Kongen det suspensive (opsætteende) Veto. Endelig kan Kongen i visse Tilfælde selv give midlertidige (provisoriske) Forordninger, der dog ikke maae stride mod Grundloven, og altid skulle forelægges den næste lovgivende Forsamling, hvilken han altid er forbunden til at sammenkalde efter bestemte Tiders Forløb, saa han ikke kan regiere uden den og paa egen Haand. Kongen har endvidere den høieste befaling over Krigsmagten og kan sammenkalde Tropper, erklære Krig og slutte Fred, ligesom han og forestaaer og besørger alle Landets Forbindelser og Pagter med fremmede Regjeringer. Men til at føre Krigen skal han, som før er sagt, have Pengene bevilget af Folket. Heller ikke tør han bruge Militairmagten imod Landets egne Borgere, uden under visse lovbestemte Betingelser, navnlig ved Oprør, og da kun efter foregaaende Advarsel. Desuden har Kongen adskillige andre Rettigheder, som at benaade Domfældte, uddele Ordener m. m. Kongen selv er uden Ansvar, og hans Person er hellig, an men han kan aldrig med Gyldighed handle allene og paa egen Haand i Statens Bestyrelse. Til enhver Green af Statsforvaltningen skal han have en Minister, som staaer i Spidsen for den og har vedkommende Embedsmænd under sig. Disse Ministre udgjøre et Statsraad, med hvilket Kongen har at raadføre sig. Jngen kongelig Anordning gjælder, naar den ikke tillige er undertegnet af den Minister, under hvis Fag den hører. Men alle Ministrene ere ansvarlige, det er, de kunne dømmes og straffes, naar de give deres Underskrift til nogen Anordning, som strider imod Rigets Grundlov eller Folkets rette Tarv. Kongen er altsaa selv uden Ansvar; men Ansvaret for hans Anordninger falder altid paa en bestemt Person, som er Lov og Straf undergiven.
Viborger Samler, 1848-09-19
Ministrenes Ansvarlighed giver dem overfor Kongen en betydelig Selvstændighed og megen Magt i den Deel af Statsforvaltningen, de hver især forestaae. Thi naar man skal være ansvarlig for noget, maa man ogsaa have frie Hænder i sin Virksomhed. Paa den anden Side staae Ministrene i megen Forbindelse med den lovgivende Forsamling. De ere hyppig tilstede i denne og maae her forsvare baade deres Stats=Grundsætninger i Almindelighed og de enkelte Love og Anordninger, som de forelægge Forsamlingen til Prøvelse og Antagelse, imod Oppositionen eller det Parti i Forsamlingen, der ikke deler Grundsætninger med Ministrene. Ogsaa kan Enhver i Forsamlingen henvende sig med Spørgsmaal til dem (interpellere dem) og forlange Oplysning og Regjeringens Foretagender, hvilke de da i Regelen have at meddeele.